Гісторыя Парычаў

**[[Парычы]]** — даўняе мястэчка гістарычнай Рэчыччыны (Панізоўя). Сярод мясцовых славутасьцяў вылучалася сядзіба Пушчыных, пры якой дзейнічала жаночая духоўная вучэльня.

## Вялікае Княства Літоўскае

Першы пісьмовы ўпамін пра Парычы як сяло, цэнтар дзяржаўнага «двара» (маёнтку) у Бабруйскім старостве датуецца 1639 годам. Паселішча ўваходзіла ў склад Рэчыцкага павету Менскага ваяводзтва і налічвала 243 двары. Пад 1684 годам Парычы ўпамінаюцца як цэнтар войтаўства ў тым самым старостве. 

У 1717 годзе ўпамінаецца Парыцкае (Барыцкае) староства. Паводле люстрацыі ад 3 чэрвеня 1765 году, мястэчка зьяўлялася цэнтрам ключа Бабруйскага староства, якое знаходзілася ў пасэсіі ў стражніка польнага пана Лопата.

## Пад уладай Расейскай імпэрыі

У выніку другога падзелу Рэчы Паспалітай (1793) Парычы апынуліся ў складзе Расейскай імпэрыі, дзе сталі цэнтрам воласьці Бабруйскага павету Менскай губэрні (у 1795—1796 гадах называлася Менскім наместніцтвам). 5 красавіка 1797 году паселішча перайшло ў валоданьне адмірала П. І. Пушчына і яго нашчадкаў. У 1798 годзе расейскія ўлады гвалтоўна перавялі мясцовую царкву зь юрысдыкцыі Кіеўскай, галіцкай і ўсяе Русі мітраполіі да Маскоўскага патрыярхату. Пад 1800 годам Парычы ўпамінаюцца як мястэчка. У 1819 годзе замест ранейшай у мястэчку збудавалі новую царкву, асьвечаную ў імя Сьвятога Духа (мэтрычныя кнігі захоўваліся з 1801 году). На 1848 год у Парычах было 250 двароў, на 1866 год — 265. Да 1855 году працаваў цукровы завод (у 1845 годзе вырабіў 375 пудоў цукру). У 1863 годзе ў мястэчку ўзьвялі царкву ў імя Сьвятой Роўнаапостальнай Марыі Магдаліны пры жаночай вучэльні духоўнага ведамства. 

Паводле перапісу 1897 году ў Парычах было 442 двары, дзейнічалі 2 царквы і 5 юдэйскіх малітоўных школаў, працавалі 75 крамаў, аптэка, 2 заезныя двары, карчма, 2 народныя і духоўная вучэльні, сельская лячэбніца, паштова-тэлеграфная кантора і пазыкова-ашчаднае таварыства; у фальварку існавала вінакурня. У пачатку XX ст. у мястэчку дзейнічалі 2 праваслаўныя царквы і 3 юдэйскія малітоўныя дамы, працавалі бровар, гарбарны і 2 канатныя заводы, прыстань, 2 народныя вучэльні, жаночая духоўная вучэльня (пры ім узорная школа), 2 лякарні, аптэка, паштова-тэлеграфная кантора. На 1908 год — 520 двароў. 

## Найноўшы час
25 сакавіка 1918 году згодна з Трэцяй Устаўной граматай Парычы абвяшчаліся часткай Беларускай Народнай Рэспублікі. 1 студзеня 1919 году згодна з пастановай І зьезду КП(б) Беларусі яны ўвайшлі ў склад Беларускай ССР. 20 жніўня 1924 году воласьці (у тым ліку Парыцкая) і паветы скасаваныя. З 24 ліпеня 1924 году мястэчка Парычы — цэнтар утворанага раёну, які ўваходзіў у склад Бабруйскай акругі (існавала да 26 ліпеня 1930 году), а потым: ад 20 лютага 1938 году — у Палескай, з 20 красавіка 1944 году — у Бабруйскай, з 8 студзеня 1954 году — у Гомельскай вобласьці. 27 верасьня 1938 году савецкія ўлады скасавалі мястэчкі як афіцыйны тып населеных пунктаў: Парычы атрымалі афіцыйны статус пасёлку гарадзкога тыпу. У Другую сусьветную вайну з 5 ліпеня 1941 да 26 чэрвеня 1944 году мястэчка знаходзілася пад нямецкай акупацыяй.

9 чэрвеня 1960 году цэнтар раёну перанесьлі ў Шацілкі. 29 ліпеня 1961 году савецкія ўлады перайменавалі Шацілкі ў Сьветлагорск, а Парыцкі раён — у Сьветлагорскі. На 1999 год у Парычах было 780 двароў.

## Галерэя
### Вучэльня

Paryčy, Puščyn. Парычы, Пушчын (1901-09) (2).jpg|да 1910
Paryčy, Puščyn. Парычы, Пушчын (1901-09).jpg|да 1910
Paryčy, Puščyn. Парычы, Пушчын (1910).jpg|1910
Paryčy, Puščyn. Парычы, Пушчын (1910) (2).jpg|1910
Paryčy, Puščyn. Парычы, Пушчын (1910) (4).jpg|1910 
Paryčy, Puščyn. Парычы, Пушчын (1910) (3).jpg|1910 
Paryčy, Puščyn. Парычы, Пушчын (1911) (4).jpg|1911 
Paryčy, Puščyn. Парычы, Пушчын (1911).jpg|1911 
Paryčy, Puščyn. Парычы, Пушчын (1911) (3).jpg|1911 
Paryčy, Puščyn. Парычы, Пушчын (1911).jpg|1911 
Paryčy, Puščyn. Парычы, Пушчын (1913).jpg|1913 
Paryčy, Puščyn. Парычы, Пушчын (30.05.1913).jpg|1913 


### Сакральныя будынкі

Paryčy, Carkoŭnaja, Marynskaja. Парычы, Царкоўная, Марынская (1910).jpg|Мураваная царква, 1910
Paryčy, Carkoŭnaja, Marynskaja. Парычы, Царкоўная, Марынская (1910) (2).jpg|Мураваная царква, 1910
Paryčy, Carkoŭnaja, Marynskaja. Парычы, Царкоўная, Марынская (1901-17).jpg|Мураваная царква, да 1918
Paryčy, Marynskaja. Парычы, Марынская (1901-17).jpg|Мураваная царква, да 1918 
Paryčy, Marynskaja. Парычы, Марынская (1890).jpg|Інтэр'ер, 1890
Paryčy. Парычы (1901-17) (2).jpg|Драўляная царква, да 1918


### Іншае

Paryčy, Rynak, Škoła. Парычы, Рынак, Школа (1910).jpg|Царкоўнапрыходзкая школа, 1910
Paryčy, Biarezina. Парычы, Бярэзіна (1910).jpg|Рака Бярэзіна, 1910
Paryčy, Pošta. Парычы, Пошта (1901-17).jpg|Пошта, да 1918
Paryčy, Pažarnaja. Парычы, Пажарная (1901-17).jpg|Дэпо, да 1918
Paryčy. Парычы (1901-17).jpg|Ускраіна, да 1918
Paryčy, Špitalnaja. Парычы, Шпітальная (1923).jpg|Лякарня, 1923
Paryčy, Judzienka. Парычы, Юдзенка (I. Sierbaŭ, 1912).jpg|Сядзіба заможнага селяніна Піліпа Юдзенкі. І. Сербаў, 1912
Paryčy, Biarezina. Парычы, Бярэзіна (1944).jpg|Мост празь Бярэзіну, 1944


## Крыніцы

## Літаратура
* 
* 
* 
* 
* 
* 

## Вонкавыя спасылкі

Катэгорыя:Парычы